《天寒》
宋代·晁公溯

树头谡谡风声来，木叶已尽吹黄埃。是时霜飞万瓦白，晓雾欲破晨光开。

严天禦寒惟酒可，急唤江南鹦鹉杯。一杯未尽醉色起，红入两颊惊春回。

惟愁见守不少贷，酒力未解还相催。遥瞻浮云蔽北极，故乡何在心悠哉。

茂陵先帝傥见梦，敢不奏记通天台。

作者简介：晁公溯：一作晁公遡，字子西，济州巨野（今山东菏泽市巨野县）人，晁公武弟。宋高宗绍兴八年进士。史籍无传，据本集诗文，知其举进士后历官梁山尉、洛州军事判官、施州通判，绍兴末知梁山军。宋孝宗乾道初知眉州，后为提点潼川府路刑狱，累迁兵部员外郎。著有《嵩山居士文集》54卷，刊于乾道四年，又有《抱经堂稿》等，已佚。